Viktoras Muntianas

Viktoras Muntianas (g. 1951 m. lapkričio 11 d. Marijampolėje) – verslo vadybininkas, Lietuvos ir Kėdainių rajono savivaldybės politinis bei visuomenės veikėjas, buvęs Seimo pirmininkas.
 Biografija 
Nuo 1957 m. mokėsi Marijampolės 3-iojoje vidurinėje mokykloje, kurią baigė 1968 m. 1973–1978 m. studijavo Vilniaus inžinerinio statybos instituto Statybos fakultete ir įgijo inžinieriaus statybininko specialybę.

1978–1979 m. Lietuvos statybos ir architektūros mokslinio tyrimo instituto jaunesnysis mokslinis bendradarbis, 1979–1985 m. Kauno statybos kombinato meistras, darbų vykdytojas, aikštelės viršininkas, valdybos vyriausiasis inžinierius.

1985–1987 m. studijavo Vilniaus aukštojoje partinėje mokykloje. 1986–1990 m. – Kėdainių rajono vykdomojo komiteto pirmininko pavaduotojas. 1990–1993 m. – Kėdainių rajono valdytojas, nuo 1994 m. iki 1996 m. – AB „Ūkio bankas“ Kėdainių filialo valdytojas. 1996–1997 m. – koncerno „Vikonda“ viceprezidentas, 1997–2004 m. Kėdainių rajono savivaldybės meras. Nuo 2009 m. UAB „Agrochemos grupė“ grupės vadovas.

 Šeima 
Žmona Violeta – daržininkystės įmonės savininkė. Vaikai Inga, Agnė, Andrius.2008 m. Lietuvos Respublikos Seimo rinkimai - Pilietinės demokratijos partija - Iškelti kandidatai 

 Politinė veikla 
Iki 1989 m. TSKP narys, 1995-1998 m. Lietuvos valstiečių partijos narys, 1998-2003 m. Naujosios sąjungos (socialliberalų) narys, 2003–2006 m. Darbo partijos narys, šios partijos pirmininko pavaduotojas, 2006–2008 m. Pilietinės demokratijos partijos pirmininkas, nuo 2010 m. Lietuvos Respublikos liberalų sąjūdžio narys.

1997–2000 m. išrinktas Kėdainių rajono savivaldybės tarybos nariu Lietuvos valstiečių partijos sąraše, 2000–2003 m. Naujosios sąjungos (socialliberalų), 2003–2004 m. Darbo partijos ir 2011–2015 m. Liberalų sąjūdžio sąrašuose.2011 m. Lietuvos savivaldybių tarybų rinkimai

2004–2008 m. Seimo narys, išrinktas Kauno – Kėdainių (Nr. 65) apygardoje, iškėlė Darbo partija. 2006 m. – 2008 m. balandžio mėn. Seimo pirmininkas.

 Šaltiniai 

|-

Kategorija:Lietuvos inžinieriai
Kategorija:Lietuvos vadybininkai
Kategorija:Kėdainių merai
Kategorija:LR Seimo pirmininkai